Tentang Hati Dia

Tentang Hati Dia ialah sebuah siri drama televisyen Malaysia 2023 arahan Amor Rizan terbitan Mache All Star United Sdn. Bhd. Ia dibintangi oleh Aliff Aziz, Trisha Ooi dan Nafiz Muaz.  Siri ini memulakan tayangan perdana di Slot Akasia, TV3 pada 3 Julai hingga 9 Ogos 2023 menggantikan Bukan Hanya Sekadar Cinta.   

Drama ini juga boleh ditonton di platform penstriman IQIYI.  Senarai Episod Tentang Hati Dia di IQiyi 

Sinopsis
Tiara (Trisha Ooi) adalah seorang anak gadis berasal dari kampung yang diduga dengan pelbagai cabaran di usia muda. Ketika menunggu keputusan peperiksaan SPM, Tiara mendapati bahawa dia hamil hasil daripada pelakuan sumbangnya bersama Khalid (Nafiz Muaz). Fatimah (Fazlina Ahmad Daud), ibu Tiara, marah apabila mendapat tahu tentang berita kehamilan Tiara dan memaksanya menggugurkan kandungan tersebut. 

Wafi (Aliff Aziz) yang merupakan kawan baik Khalid baru sahaja menghabiskan pembelajarannya di luar negara dan pulang ke Malaysia dengan hasrat untuk mengahwini tunangnya, Darina (Nurin Afiqah). Namun, semangat berkobar-kobar Wafi setelah mengharungi cinta jarak jauh hancur apabila Darina menuntut agar pertunangan mereka diputuskan. 

Konflik memuncak apabila Tiara yang buntu untuk membetulkan kesilapannya telah pergi ke ibu kota untuk mencari Khalid yang menghilangkan diri. Tiara cuba menjejaki Khalid dengan harapan Khalid dapat membantunya menyelesaikan masalah yang timbul itu. Dapatkah Tiara menjejaki Khalid dan melepaskan diri dari segala masalah yang menimpanya? Bagaimana kesudahan kisah Wafi pula, masihkah ada ruang untuk cinta berputik di hatinya setelah dikecewakan?

Pelakon

Pelakon utama
 Aliff Aziz sebagai Syed Wafi
 Trisha Ooi sebagai Nur Tiara
 Nafiz Muaz sebagai Khalid

Pelakon pembantu
 Fazlina Ahmad Daud sebagai Fatimah
 Nor Aliah Lee sebagai Syarifah
 Nurin Afiqah sebagai Darina
 Saidah Kamarudin sebagai Shida
 Sazrin Aizul sebagai Waris
 Nina Smith sebagai Lily
 Muaz Zabir sebagai Hisyam
 Nik Ramly Rejab sebagai Pak Salleh
 Amir Mirza sebagai Aliff
 Ayu Falizna sebagai Mak Tun
 Rayyan sebagai Fairuz
 Laura Olivia sebagai Cica
 Ieka Zulkifli sebagai Maksu
 Ziha Salleh sebagai Liana

Pelakon tambahan
 Nurussaadah Kamarudin
 Noraziemah Mohamad
 Noraini Yusoff
 Jafzur Aufar
 Raja Mohd Shafiq
 Suzana Yaakob
 Nur Mellysya Qistina Lia
 Mohd Suhayle Muhammed Yusof
 Muhd Ridzki Ramly
 Nur Afiyahdalisya
 Rahmat Redhuan
 Badrul Sham bin Harun
 Amyraz Aznim
 Zuliana Ernie Aznon
 Al-Rayyan Ho 
 Saiful Arzuan
 Alyah Fadzil
 Rosnah Idris
 Muhammad Fathul

Runut bunyi
 "Cintamu Yang Satu" - Ning Baizura 
 "Milik Kita" - Adira Suhaimi

Rujukan

Kategori:Drama adaptasi novel di Malaysia
Kategori:Siri drama televisyen Malaysia berbahasa Melayu 2023

Pautan luar